cyanic-selkie/wikianc huggingface dataset:
Sistema de cámara virtual
A diferenza dunha produción cinematográfica, os creadores de sistemas de cámaras virtuais teñen que lidar cun mundo interactivo e impredecible. Non é posíbel saber onde estará o personaxe xogador nos vindeiros segundos; polo tanto, non é posíbel planificar os planos como o faría un cineasta. Para resolver este problema, o sistema baséase en certas regras ou unha intelixencia artificial para escoller as tomas máis axeitadas.
Illas da Canle
Historia
Durante a segunda guerra mundial, as illas serían a única porción de chan británico ocupada por Alemaña.
Política
Os seus tribunais son independentes un do outro, pero existe un tribunal de apelación común.
Economía
Así mesmo a situación de independencia con respecto ás directivas do Reino Unido e da Unión Europea propiciou o establecemento e proliferación de empresas que operan en mercados emerxentes como o do xogo por Internet. Estas empresas obteñen as correspondentes licenzas administrativas do goberno local, para posteriormente ofrecer os seus servizos externamente. Este modo de actuar é moi similar noutros territorios con xurisdición similar como a Illa de Man e Xibraltar.
Inspektor
Inspektor ou Inspector foi un satélite artificial alemán construído por Daimler-Benz Aerospace e lanzado o 5 de outubro de 1997 a bordo da Progress M36 mediante un foguete Soiuz U desde o cosmódromo de Baikonur.
Historia de Letonia
Letonia Moderna e Contemporánea
Nos derradeiros anos, a sociedade letoa enfronta tensións étnicas que se complican pola diversidade racial do país e pola forte influencia rusa.
Ana Jara
Traxectoria
Tamén desempeñou o cargo de Presidenta do Consello de Ministros do Perú, dende o 22 de xullo de 2014; ata que foi censurada polo Congreso da República o 30 de marzo de 2015, co que se viu na obriga de renunciar.
Fosfolípido
Caracterización
Os fosfolípidos son opticamente moi birrefrinxentes, é dicir, o seu índice de refracción é diferente ao longo do seu eixe lonxitudinal e do eixe perpendicular e este. As medidas da birefrinxencia poden facerse usando polarizadores cruzados nun microscopio para obter unha imaxe de, por exemplo, paredes de vesículas biolóxicas, ou usando técnicas como a interferometría de polarización dual para cuantificar a orde ou a distorsión dos lípidos en membranas apoiadas en substrato sólido.
Os fosfolípidos e a transdución de sinais
Algúns tipos de fosfolípidos poden escindirse para orixinar produtos que funcionan como un segundo mensaxeiro na transdución de sinais na célula. Exemplos son a fosfatidilinositol (4,5)-bisfosfato (PIP2), que pode ser escindida polo encima fosfolipase C en inositol trifosfato (IP3) e diacilglicerol, os cales levan a cabo funcións de proteína G do tipo Gq en resposta a varios estímulos, e interveñen en various procesos desde a depresión a longo prazo das neuronas ata as vías de sinalización leucocitaria que se inician nos receptores das quimioquinas.
Coloración disruptiva
Un caso discutido: a xirafa
A presenza de marcas vivas non é por si soa unha proba de que un animal confía na súa camuflaxe para a súa protección. Segundo Mitchell, as xirafas adultas son "inevitablemente conspicuas", chegando á conclusión de que o feito de que os seus padróns sexan para a camuflaxe parece contraintuitiva, pero cando están entre as árbores e arbustos, a súa camuflaxe é efectiva incluso a poucos metros de distancia. miniatura|O perfil irregular da bolboreta Polygonia c-album evita a forma típica de [[boltereta.]]
Retos
upright=0.7|miniatura|esquerda|O [[Flecktarn 1990 da moderna Alemaña é un padrón non dixital deseñado para distorsiona os perfís a diferentes distancias.]] O deseño de uniformes con padrón disruptivo enfróntase a tres grandes retos. Primeiramente, as unidades móvense frecuentemente desde un terreo a outro, nos que as cores do fondo e os contrastes poden variar grandemente. Un uniforme deseñado para os bosques sería demasiado contrastado para o seu uso no deserto e demasiado verde para o seu uso nun ambiente urbano. Por tanto, ningún padrón de camuflaxe único é efectivo en todos os terreos. O Padrón de Camuflaxe Universal (UCP, en inglés) de 2004 intentaba servir para todos os ambientes pero foi retirado despois duns poucos anos de servizo. Ás veces desenvolvéronse padróns específicos de terreo como a "camuflaxe Berlín", que foi aplicada aos vehículos británicos que operaron en Berlín durante a Guerra fría, pero son ineficaces noutros terreos. En segundo lugar, a efectividade de calquera padrón para distorsionar os perfís dun soldado varía coa iluminación, dependendo do tempo climatolóxico e da altura do sol no ceo. E en terceiro lugar, unha mancha dada de cor impresa varía en tamaño aparente coa distancia ao inimigo que observa o padrón. Un padrón impreso con pequenas manchas de cor fusiónase percibíndose como unha soa masa a certa distancia, destruíndo o efecto disruptivo. Inversamente, un padrón impreso con grandes manchas de cor parece conspicuo a curta distancia. Ese problema foi resolto con formas pixeladas, a miúdo deseñadas dixitalmente, que proporcionan un rango de tipo fractal de tamaño de manchas, permitindo que sexan efectivamente disruptivos tanto a curta coma a longa distancia. O primeiro padrón de camuflaxe xenuinamente vexetal foi o CADPAT canadense, segida pouco despois pola MARPAT estadounidense. Unha aparencia pixelada non é esencial para obter este efecto, aínda que é máis simple de deseñar e imprimir.
Esgrima nos Xogos Olímpicos de 1912
Nacións participantes
Un total de 184 tiradores de 16 nacións competiron nos Xogos:
Produto tensorial
Un caso representativo é o produto de Kronecker de dúas matrices calquera. Exemplo:
Produto tensorial de grupos abelianos
de forma que eventualmente f_{(m,n)}=0 (p.e., para cada excepto para unha cantidade finita de elementos ). Como todo grupo abeliano, podemos consideralo como \mathbb{Z}-módulo. Baixo esta óptica, o grupo abeliano libre pode expresarse como o conxunto das combinacións \mathbb{Z}-lineares dos elementos:
para algúns ou ben
Produto tensorial de funcións multilineares
Dadas as funcións multilineares f(x1... xk) e g(x1... xm) o seu produto tensorial é a función multilinear
Policéntridos
miniatura|300px|Monocirrhus polyacanthus Os Policéntridos (Polycentridae) ou peixes folla son unha familia de peixes de río incluída na orde dos Perciformes. Distribúense por ríos de Suramérica.
Revolución Industrial
A Revolución Industrial xerou tamén un alargamento dos mercados estranxeiros e unha nova División Internacional do Traballo (DIT). Os novos mercados conquistáronse mediante o abaratamento dos produtos feitos coa máquina, polos novos sistemas de transporte e a apertura de vías de comunicación, así como mediante unha política expansionista. Entre 1830 e 1880, as principais guerras foron do tipo colonialista, na India, China, Turquía, Sudán, Persia, Afganistán, Rusia Oriental e México.
Costa de Dexo-Serantes
Aves
Algunhas aves presentes no espazo son:
Cádiz Club de Fútbol
Historia
Foi campión de Liga en todas as categorías nas que participou, excepto na Primeira División. O seu maior logro na Copa do Rei foi na tempada 1989-90 cando alcanzou as semifinais. En sete ocasións conseguiu o Trofeo Ramón de Carranza, o seu histórico torneo de verán.
Pycina
Pycina é un xénero de lepidópteros pertencente á subfamilia Nymphalinae na familia Nymphalidae que habita desde México a Suramérica.
David Bruzos
Traxectoria
miniatura|[[Eleccións ao Parlamento de Galicia de 2020.]] Licenciado en Química pola Universidade de Santiago de Compostela (2002) e Posgraduado en Física Aplicada pola Universidade de Vigo (2010). É profesor de Física e Química no IES Manuel Chamoso Lamas do Carballiño. Membro fundador de Saramaganta e vencellado ao colectivo Fuga en Rede, colaborou como voluntario internacional en Cisxordania. Participou no proceso constituínte de Ourense en Común e foi elixido para formar parte da candidatura de En Marea para as eleccións xerais de 2015 como cabeza de lista pola Provincia de Ourense. Foi elixido deputado, sendo a primeira vez desde Senén Bernárdez que un deputado ourensán pertence a un partido distinto do PPdG ou o PSdeG.
Pradorramisquedo, Viana do Bolo
San Sebastián de Pradorramisquedo é unha parroquia do concello de Viana do Bolo na comarca de Viana, na provincia de Ourense. No ano 2007 tiña 38 habitantes (21 homes e 17 mulleres). Amais da aldea que dá nome á parroquia, a carón do río Bibei está o poboado de San Sebastián, creado a mediados do século XX durante a construción do encoro de San Sebastián.
Machu Picchu
Época inca (1438-1534)
Á morte de Pachacuti, e de acordo cos costumes reais incas, esta e o resto das súas propiedades persoais pasaría á administración da súa panaca, que debía destinar as rendas producidas ao culto da momia do defunto rei. Presúmese que se mantivo esta situación durante os gobernos de Túpac Yupanqui (1470-1493) e Huayna Cápac (1493-1529).
Redescubrimento de Machu Picchu (1894-1911)
As primeiras referencias directas sobre visitantes das ruínas de Machu Picchu indican que Agustín Lizárraga, un arrendatario de terras cusqueño, chegou ao sitio o 14 de xullo de 1902 guiando aos tamén cusqueños Gabino Sánchez, Enrique Palma e Justo Ochoa. Os visitantes deixaron un graffiti cos seus nomes nun dos muros do Templo das Tres Fiestras que foi posteriormente verificado por varias persoas. Existen informacións que suxiren que Lizárraga xa visitara Machu Picchu en compañía de Luís Béjar en 1894. Lizárraga mostráballes as construcións aos "visitantes", aínda que a natureza das súas actividades ata o de hoxe non foi investigada. miniatura|200px|dereita|Hiram Bingham na tenda de campaña preto de Machu Picchu en 1912.
Zona urbana
O segundo eixo en importancia da cidade forma cruz co anterior, atravesando practicamente todo o ancho das ruínas de leste a oeste. Consiste en dous elementos: unha ancha e longa escalinata que fai as veces de "rúa principal" e un conxunto de elaboradas fontes de auga que corre paralelo a ela.
Na intersección de ámbolos dous eixos están situadas a residencia do inca, o templo-observatorio do torreón e a primeira e máis importante das fontes de auga.
Zonas das canteiras
Esta zona de canteiras mostra diversidade de rochas talladas ou semitalladas, con cortes para a construción, entre as que destacan canles, entrantes e saíntes, rochas a medio cortar e ramplas para mobilizalas. Os recintos desta área están directamente relacionados cos provedores de material de construción para as diferentes zonas ou agrupamentos da cidade de Machu Picchu.
Como detalle curioso hai que indicar que existe unha pedra con fendas ou rachaduras feitas para extraer pedras novas durante algunhas das restauracións. Algúns guías mal informados adoitan amosala sinalando que se colocaban troncos húmidos nas rañuras e cando se expandían producían a fractura. Tal explicación é posible só na imaxinación.
Terra Galega
Resultados electorais
En 2009 situáronse como quinta forza política detrás de UPyD.
Loro (anatomía)
O loro ou lorum é a zona comprendida entre os ollos e as fosas nasais en aves, réptiles e anfibios. O adxectivo que se usa para referirse ao loro é loreal ou loral.
Herpetoloxía
Nos anfibios e réptiles o loro abrangue a zona inmediatemente comprendida entre os ollos e as narinas. Esta zona é análoga ao loro das aves, xa que estas adoitan ter as narinas na parte inicial do peteiro.
Miguel Ángel Botana
Miguel Ángel Botana Castro, nado en Sanxenxo en 1924 e finado o 29 de xaneiro de 2021, foi un procurador e político galego.
La que se avecina
Historia
Telecinco anunciou o 2 de xuño de 2006, que chegara a un acordo para adquirir o 15% da produción de José Luis Moreno Miramón Mendi, por 11 millóns de euros. A declaración significa que, cando en xullo do mesmo ano, o empresario finalizase o contrato con Antena 3, a produtora xa non podería facer máis episodios de Aquí no hay quien viva para a cadea. Entón, Telecinco creou a súa adaptación, chamada inicialmente Atocha 20 como título provisional. A serie, que continúa actualmente en emisión, conta con gran parte do elenco de actores da súa antecesora, aínda que en personaxes diferentes, e co mesmo equipo técnico.
Gerardo dei Tintori
San Gerardo dei Tintori, nado en Monza de 1134 e finado na mesma vila o 6 de xuño de 1207, foi un relixioso italiano.
Carmen Alborch
Traxectoria
Nas eleccións xerais do ano 2008 foi elixida Senadora por Valencia, sendo a terceira candidata máis votada da circunscrición. Foi Secretaria Primeira da Mesa do Senado.
Historia da Bretaña
A Bretaña da Idade Moderna
En 1675, insurxentes na diocese de Cornouaille e doutros lugares erguéronse na Revolta dos Bonetes Vermellos. Os rebeldes, en contacto con Holanda, estiveron agardando unha axuda que nunca chegou. Sébastian Ar Balp, o líder da rebelión, foi asasinado polo Marqués de Montgaillard, quen o tiña prisioneiro. A rebelión foi esmagada polo Duque de Chaulnes, e centos de bretóns foron colgados ou esnaquizados na roda. Madame de Sévigné ergueuse dicindo que soldados franceses gornecidos en Rennes queimaran vivo un neno bretón nun espeto. Unha rúa enteira en Rennes, sospeitosa de sedicionista, foi demolida deixando ós seus habitantes sen vivenda.
Tempos modernos
Entre febreiro e marzo de 1980, a poboación de Plogoff manifestouse para evitar a construción dunha planta nuclear na súa comuna, a pesar dos soldados e helicópteros enviados polo goberno para impedilo. Recibiron un amplo apoio dos medios de comunicación. O proxecto da estación foi abandonado tralas eleccións presidenciais de 1981, que levaron a François Mitterrand ó poder.
Kingdom of Rust
Kingdom of Rust é o cuarto álbum de estudio da banda británica de indie rock Doves, publicado o 6 de abril de 2009 a través do selo Heavenly Recordings. O álbum lanzouse despois de catro anos do seu anterior disco, Some Cities, editado en 2005. Kingdom of Rust tivo críticas positivas e entrou no número 2 da lista británica de álbums.
Eleccións municipais en Rubiá
Composición das Corporacións
Corporacións democráticas en Rubiá desde a aprobación da Constitución de 1978.
Pokémon
Anime
A serie de anime foi estreada no Xapón o 1 de abril de 1997 na canle TV Tokyo e foi adaptada á cultura occidental por 4Kids Entertainment deica novembro do 2005. Actualmente Pokémon USA encárgase da produción e distribución da serie de anime en occidente.
Manga
O manga de Pokémon é un conxunto de historias, algunhas das cales están baseadas nos videoxogos, a serie de anime e os seus filmes.
Antón I Naxib
Bispo de Minia
O 26 de xullo de 1977 foi nomeado bispo de Minia. Recibiu a consagración episcopal de mans do patriarca Estevo I o 9 de setembro.
Club Atlético de Madrid
Presidencia
O actual presidente do Club Atlético de Madrid é Enrique Cerezo, un produtor cinematográfico que asumiu o cargo no ano 2003, trala dimisión de Jesús Gil.
Henri Nonn
Henri Nonn nado en Ancerviller o 5 de xullo de 1929 e finado en Illkirch-Graffenstaden o 13 de setembro de 2017, foi un xeógrafo francés, que investigou o litoral galego desde un punto de vista xeomorfolóxico.
Operación binaria
Operación interna
dise que esta operación é interna, e así, por exemplo, dado o conxunto de vectores de tres dimensións V^3, e a suma de vectores, temos:
que a suma de dous vectores de V^3 é outro vector de V^3. Por exemplo, dados os vectores:
Gaivota de Bonaparte
Distribución
Distribúese por Norteamérica, dende Alasca ata o Quebec. Inverna nas costas atlánticas e pacíficas de Norteamérica, dende o leste ata o Golfo de México. En Europa so se observan individuos divagantes no norte, especialmente no Reino Unido e en Irlanda. No caso da Península Ibérica, todas as citas son de Galicia, o litoral cantábrico e algunha cita illada das Illas Canarias.
Selección de parentesco
Introdución histórica
W. D. Hamilton, en 1963 e especialmente en 1964, popularizou o concepto e o tratamento matemático máis completo que fixo George Price.
A "selección de parentesco" non debería confundirse coa "selección de grupo" segundo a cal un trazo xenético pode facerse prevalente nun grupo porque beneficia ao grupo no seu conxunto, independentemente de calquera beneficio que poidan ter os individuos. Todas as formas coñecidas de selección de grupo concordan co principio de que o comportamento dun individuo pode ser exitoso evolutivamente soamente se os xenes responsables deste comportamento seguen a regra de Hamilton, e, por tanto, en conxunto, benefícianse do comportamento.
Mecanismos
Hamilton (1964) sinalou dous xeitos mediante os cales podía favorecerse o altruísmo da selección de parentesco:
Recoñecemento de parentes: Primeiro, se os individuos teñen a capacidade de recoñecer os parentes e de discriminar (positivamente) baseándose no parentesco, entón o parentesco medio dos receptores do altruísmo podería ser o suficientemente grande como para que haxa selección de parentesco. Debido á natureza facultativa deste mecanismo, o recoñecemento de parentes e a discriminación espérase que sexan pouco importantes agás entre formas "superiores" de vida como pode ser o peixe Neolamprologus pulcher (aínda que hai algunhas evidencias del en protozoos). Nótese tamén que o recoñecemento de parentes pode ser seleccionado para evitar a endogamia, e hai poucas probas que indiquen que o recoñecemento de parentes "innato" xogue un papel na mediación do altruísmo. Un experimento mental sobre o recoñecemento/discriminación de parentes é o hipotético efecto barba verde, no que se imaxina un xene para o comportamento social que tamén causa un fenotipo distintivo que pode ser recoñecido por outros portadores dese xene. Debido á semellanza xenética conflitiva no resto do xenoma, habería unha presión de selcción para que fosen suprimidos os sacrificios altruístas da barba verde, facendo a ascendencia común a forma máis probable de fitness inclusiva.
Hamilton despois modificou as súas anteriores opinións e suxeriu que era improbable que unha capacidade innata de recoñecer o parentesco xenético real fose o mecanismo mediador dominante do altruísmo de parentesco:
A aceptación de que o recoñecemento de parentes debe ser innato, e de que a mediación baseada en sinais da cooperación social baseada na dispersión limitada e un contexto de desenvolvemento compartido non son suficientes, escureceu significativamente os progresos feitos na aplicación da selección de parentesco e a teoría da fitness inclusiva a unha ampla variedade de especies, incluída a humana, sobre a base da mediación baseada en sinais de ligazón social e patentesco de crianza.
Exemplos
Outro exemplo é a preferencia observada entre individuos nas comunidades do mono Cercopithecus solatus. Un estudo mostrou que os parentes por liña materna eran favorecidos respecto a outros individuos, pero ese comportamento caía significativamente con parentes máis distantes que os medio irmáns.
Evanxeos apócrifos
Os evanxeos apócrifos son escritos redactados e recompilados nos primeiros séculos do cristianismo que recollen ditos e feitos de Xesús de Nazaret, as súas ensinanzas, a natureza de Deus ou as ensinanzas dos Apóstolos e as súas vidas. Estes escritos non foron recoñecidos pola Igrexa ortodoxa, a Igrexa siríaca, a Igrexa ortodoxa copta, a Igrexa apostólica asiria, a Igrexa apostólica armenia, a Igrexa etíope tewahedo e a Igrexa católica nin polo protestantismo como expresión da fe.
Polipriónidos
O nome deriva do grego poly (moitos) e prion (serra), en alusión ás prominentes aletas espiñosas.
Evanxeos apócrifos
Epístolas
Existen tamén varias epístolas non canónicas dirixidas polos seus autores tanto a individuos concretos como a comunidades eclesiásticas. Algunhas delas foron consideradas importantes pola Igrexa antiga:
Apocalipses apócrifos
Diversas obras describen visións escatolóxicas, discutindo o futuro, a vida despois da morte, a fin do mundo etc:
Juan Carlos Lorenzo
Regreso á Arxentina (1965-1967)
Volveu logo a San Lorenzo e na etapa previa á Copa Mundial de 1966 os dirixentes da Asociación do Fútbol Arxentino volvérono chamar para que dirixise a albiceleste no torneo intercontinental, onde logrou o quinto lugar final. En 1967 tivo un breve paso por River Plate, onde coincidiu con algúns xogadores da selección como Hugo Gatti e Jorge Solari, pero non conseguiu bos resultados.
Segundas etapas na Lazio e no Mallorca (1968-1971)
A principios de 1968 volveu ao Mallorca, para substituír na parte final da tempada a Vicente Dauder. Con todo, non chegou a rematar a campaña, pois abandonou o club despois de só seis xornadas por problemas co seu contrato.
Atlético de Madrid (1973-1974)
En xullo de 1973 deixou o equipo porteño e aceptou o cargo de adestrador do Atlético de Madrid, que viña de gañar a liga o ano anterior. Aínda que non puido revalidar o título ligueiro que foi para o Barcelona, realizou unha gran Copa de Europa, eliminando a Galatasaray, Dinamo de Bucarest, Estrela Vermella e Celtic, e plantándose na final, a primeira na historia do club. Na final, disputada no Estadio de Heysel contra o Bayern de Múnic de Udo Lattek, o partido chegou sen goles ata a prórroga, na que o Atlético se adiantou cun gol de Luis Aragonés, pero foi empatado no derradeiro minuto por outro de Georg Schwarzenbeck. Xogouse un partido de desempate dous días despois, e o equipo alemán conquistou o título con dous goles de Uli Hoeneß e outros dous de Gerd Müller. Renovou contrato por un ano máis pero en novembro foi substituído por Luis Aragonés debido aos malos resultados.
Condutividade térmica
A inversa da condutividade térmica é a resistividade térmica, que é a capacidade dos materiais para opoñerse ó paso da calor.
Legionella
Patoxénese
Unha vez dentro do hóspede, a incubación pode durar dúas semanas. Os síntomas iniciais son similares ao catarro, con febre, calafríos, e tose seca. Nos estados avanzados da doenza aparecen problemas no tracto gastrointestinal e no sistema nervioso, que provocan diarrea e náuseas. Tamén poden presentarse outros síntomas avanzados da pneumonía.
Anarquismo
Con movementos precursores dende a antigüidade, o anarquismo desenvólvese no século XIX a través de diversas tendencias, tendo lugar algunhas das experiencias libertarias máis significativas ao longo do século XX. Dende entón converteuse nun movemento que está presente de forma continua en múltiplos temas contemporáneos.
miniatura|O anarquismo segundo [[Ricardo Mella. Discurso no Círculo Federal de Vigo.]]
Pedagoxía libertaria
O ensino é un piar fundamental da loita antiautoritaria. O movemento anarquista emprega a educación para tratar de construír o individuo librepensador, consciente e crítico que sexa quen de construír a futura sociedade anarquista. Para isto utilízanse milleiros de recursos tales como ateneos libertarios, publicacións periódicas, edición e difusión de texto, e creación de alternativas educativas ás establecidas. Neste sentido, pódense citar como exemplo a escuela moderna. Por outra banda, considérase que a educación é intrínseca a toda relación humana, polo tanto a fronteira entre educado e educador dilúese ata o punto de que independentemente da idade que se teña, toda persoa ten algo que ofrecer e algo que aprender. Tamén algúns autores defenden a non escolarización como forma de aprendizaxe, xa que consideran que a escola perpetúa uns roles de poder e polo tanto de xerarquías entre o profesor e o alumno.
Socialismo libertario
Esta teoría clama por un sistema socialista, onde a posesión dos medios de produción se lles garante a todos os que traballan. Neste sistema, non habería necesidade de ningunha autoridade e/ou goberno, ao ver que non habería necesidade de impor privilexios dunha clase sobre outra. A sociedade dirixida por asociacións democráticas, formadas por todos, e dividíndose libremente (ou sexa, con entrada e saída libre) en cooperativas e estas, en federacións.
Século XVIII - 1815: a ilustración e a revolución francesa
En 1793, o importante pensador da ilustración británica, William Godwin publicou An Enquiry concerning political Justice (Unha investigación a respecto da xustiza política), no cal presentaba a súa visión dunha sociedade libre alén dunha crítica do goberno. Algúns consideran este texto como o primeiro tratado anarquista. A obra de Godwin transformouse na Biblia do movemento radical inglés e as súas ideas eran parte dunha cosmovisión antixerárquica e antiestatal. Aínda que Godwin nunca empregou a palabra "anarquismo", non outorgou ao termo "anarquía" un sentido pexorativo.
1848 - 1871: de Proudhon á Primeira Internacional
A medida que o tecido industrial vaise desenvolvendo e aumenta a clase obreira industrial, os propios mutualistas, tendo en conta a Organización do Traballo que se vai desenvolvendo, e mailo fracaso das propostas máis "utópicas", van adoptando o colectivismo. Na realidade, ambos teñen en común a referencia do Valor-Traballo, do que seguen aspirando á súa xusta retribución xa sexa a individuos ou a colectivos. O principal teórico do colectivismo foi Mikhail Bakunin, convertido nun dos máis coñecidos dentro e fóra do anarquismo.
1900 - 1917: Anarcosindicalismo, anarquismo sen adxectivos e primeiras revolucións
Así mesmo tamén xurdiu o concepto de anarquismo sen adxectivos, por parte de Fernando Tarrida del Mármol, quen buscaba unha solución á oposición existente entre colectivistas e anarcocomunistas. Así queríase conseguir maior tolerancia entre correntes anarquistas e a non imposición de modelos económicos dende arriba. Tamén este concepto podía ser relevante na negativa inicial de moitos anarcocomunistas en teren relación cos sindicatos e na crítica dalgúns destes aos anarcosindicalistas. No continente europeo esta idea tivo como importantes propulsores a Élisée Reclus, Max Nettlau e a Errico Malatesta. Nos EUA nos debates entre comunistas coma Johann Most e individualistas coma Benjamin Tucker reproduciuse esta situación. O anarquismo sen adxectivos tamén cobrou vixencia alá especialmente propulsado por Voltairine de Cleyre e Rudolf Rocker.
1917-1936: Plataformismo, sintetismo e posta en práctica das ideas anarquistas
Na Arxentina déronse os feitos coñecidos coma a Semana Tráxica (1919) e a Patagonia rebelde (1921) nos cales obreiros, peóns rurais e sindicalistas se rebelaron contra o goberno de Hipólito Yrigoyen para seren reprimidos en varios masacres. Nestes feitos a anarcosindicalista FORA tería un papel protagonista.
Novas correntes dentro do anarquismo
Por outro banda está o anarquismo verde ou ecoloxista. Este comparte posicións importantes con pólas radicais do movemento ecoloxista coma o desexar maior descentralización e, polo tanto, economías e gobernos locais que suplanten os estados-nación centralizados e a economía capitalista globalizada e corporativa para así acadar situacións de sostibilidade. Xa que logo, coma tendencias internas a este destacan por un lado a ecoloxía social de Murray Bookchin e a súa proposta de municipalismo libertario. Tamén existe unha tendencia crítica da tecnoloxía e da civilización industrial denominada anarquismo primitivista que devece retomar a herdanza do movemento luddita de principios do século XIX, e que dalgunha forma tamén reactualiza o naturismo libertario. Entre os seus teóricos principais destacan John Zerzan e Derrick Jensen.
Terían que se considerar tamén esforzos intelectuais anarquistas recentes de características diversas. Así podemos considerar por exemplo a detallada proposta de posta en práctica do anarquismo coñecida como Parecon elaborada polo estadounidense Michael Albert na cal se examina coma funcionaría a economía e a política consonte a principios libertarios. Un esforzo teórico similar é o da democracia inclusiva elaborada por Takis Fotopoulos. Dende un enfoque máis filosófico poderiamos destacar a intelectuais coma Agustín García Calvo en obras coma Contra el tiempo e Contra la Realidad. Tamén existe a conxunción do anarquismo co postestruturalismo coñecida coma postanarquismo, que ten por principais expoñentes a Todd May, Saul Newman e Lewis Call. Dende unha perspectiva post-situacionista destacan os escritos de Hakim Bey, Bob Black e a rede activista e editorial estadounidense Crimethinc. Así recentemente apareceron organizacións e institutos enfocados no desenvolvemento de pensamento anarquista entre os cales destacan nos Estados Unidos o Institute for Social Ecology (fundado por Murray Bookchin) e o Institute for Anarchist Studies, ou en España a Fundación de Estudios Libertarios Anselmo Lorenzo (ligada ao sindicato CNT) e a Fundació d'Estudis Llibertaris i Anarcosindicalistes.
O anarquismo hoxe
miniatura|esquerda|200px|Manifestación do sindicato anarquista sueco [[Sveriges Arbetares Centralorganisation|SAC no 2007.]]
Cordílidos
Antigos xéneros
FAMILIA CORDYLIDAE
Teorema de Tolomeo
Se un cuadrilátero está dado polos seus catro vértices A, B, C, D, o teorema afirma que:
Río Liffey
Afluentes
O sistema do Liffey inclúe ducias de ríos menores e regatos, entre os que se atopan o Shankill, o Brittas, o Painestown, o Water, o Carmac, o Bradoge, o Poddle e o Dodder.
Ramilo, Viana do Bolo
San Pedro de Ramilo é unha parroquia do concello de Viana do Bolo na comarca de Viana, na provincia de Ourense. No ano 2007 tiña 59 habitantes, deles 35 eran homes e 24 eran mulleres.
Natalia Sanmartín Fenollera
Traxectoria
É Xefa de Opinión do diario económico Cinco Días.
Claudio II o Gótico
miniatura|dereita|Claudio II nun [[antoniniano da ceca de Mediolanum que conmemora a súa equidade ( AEQUITAS AUGUSTI )]] Marcus Aurelius Claudius Augustus (Iliria, Sirmium, 10 de maio de 214 - xaneiro de 270) foi un emperador romano. Naceu no seo dunha prestixiosa familia e distinguiuse axiña na defensa do paso das Termópilas no ano 250, ao nomealo o emperador Decio para esa tarefa pola invasión dos godos.
O seu reinado
No seu reinado, Claudio II prohibiu os matrimonios dos seus soldados, para se dedicar só a defensa sen ter outras responsabilidades. Pero Valentín, un crego cristián, casábaos ás agachadas e foi descuberto. Claudio mandou decapitalo. A execución ó parecer foi o 14 de febreiro do 269 polo que, cando a súa santificación, se lle adxudicou este día no santoral. A este santo tan popular dedícaselle o día dos namorados.
Morte
Foi un dos emperadores máis queridos polo pobo romano, xa que axiña foi deificado como Divus Claudius Ghoticus.
Javier Lojo
Traxectoria
Foi fundador e membro da dirección da revista cultural Punto Caótico e coordinador do Festival Internacional del Audiovisual Creando.
Ameboide
As palabras ameba e ameboide derivan do grego e significan "cambio de forma", pola súa forma cambiante.
Antigas clasificacións
Tamén se describiron as estrañas amebas xigantes mariñas do grupo dos xenofióforos, que son distintas dos grupos anteriores. Hoxe considérase que están emparentadas cos foraminíferos.
Cardiff City F.C.
Palmarés
'''Second Division
Pilar Rojo
Traxectoria
É licenciada en Arquitectura pola Escola Técnica Superior de Arquitectura da Coruña. En 1990 e ata 1996 exerceu como arquitecta da Facenda Pública na Delegación Provincial de Economía e Facenda en Pontevedra. En novembro de 1996 foi nomeada delegada provincial da Consellería de Cultura e Comunicación Social da Xunta de Galicia en Pontevedra, cargo que ocupou ata finais de 2001.
Rathgar
Rathgar (en Ráth Garbh, que significa "fortaleza agreste"), era orixinalmente unha vila irlandesa, pero dende 1862 foi parte de Rathmines and Rathgar, e en 1930 converteuse nun suburbio de Dublín. Está a 3 quilómetros ó sur do centro da cidade e é famosa por ser o lugar de nacemento do escritor James Joyce.
A Fontela, Piñeira de Arcos, Sandiás
A Fontela é un lugar da parroquia de Piñeira de Arcos, no concello ourensán de Sandiás, na comarca da Limia. Segundo o Instituto Galego de Estatística, no 2010 tiña 38 habitantes (18 homes e 20 mulleres), dous menos ca en 2009. O lugar está a carón da estrada OU-320, antiga N-525.
Loggia
Funciona a xeito de galería ou pórtico e está aberto integramente polo menos por un dos seus lados e sostido por columnas ou piares e arcos. Atópase normalmente a rente do chan, aínda que tamén pode atoparse a niveis máis elevados sobre doutro a rentes do chan. Neste caso chámase loggia dupla.
Juan Fernández-Armesto Fernández-España
Traxectoria
En outubro de 1996 foi designado polo Consello de Ministros de España presidente da recentemente creada Comisión Nacional do Mercado de Valores (CNMV), cesando o ano 2000, ao rematar o seu mandato regulamentario.
Maria de Lourdes Pintasilgo
Primeiros anos
O seu pai abandonou a familia cando era nena, feito que lle afectou bastante na escola e por iso sempre evitou as relacións interpersoais correntes. Á idade de sete anos comezou a asistir ao Liceu Filipa de Lencastre, unha escola de ensino secundario de Lisboa. Máis tarde destacou na organización xuvenil e militar Mocidade Portuguesa, fundada polo ditador Salazar. Tamén se uniu á organización estudantil para mulleres Acção Católica (que acabou liderando) e após os seus estudos no Instituto Superior Técnico obtivo o título de enxeñaría química industrial.
Vida profesional
Pintasilgo tiña fortes ligazóns coa Igrexa católica. Entre 1952 e 1956 foi presidenta do grupo de mulleres da Universidade Católica de Portugal en Lisboa. En 1956 chegou a ser a presidenta do grupo internacional de estudantes católicos Pax Romana. Tamén foi designada polo Vaticano como ligazón entre a Igrexa católica e o Consello Mundial de Igrexas. Despois de deixar a Companhia União Fabril, obtivo un traballo no goberno portugués ata 1969. En 1970, presidiu grupos de traballo do goberno relacionados con asuntos das mulleres, ademais de ser membro da delegación portuguesa ante as Nacións Unidas entre 1971 e 1972. En 1974 foi nomeada Secretaria de Estado para o benestar social no primeiro goberno provisional despois da Revolución dos Caraveis. En 1975 chegou a ser Ministra de Asuntos Sociais e tamén foi a primeira embaixadora de Portugal na UNESCO.
Xosé Alberte Suárez Lage
Traxectoria
Funcionario do Concello de Salvaterra de Miño, foi tenente de alcalde de Salvaterra. Foi o organizador dos Encontros de Humoristas Galegos (1984-1988). Foi director da revista Can sen Dono e despois tamén foi fundador e director de Xó!.
Paínzo (homónimos)
O paínzo, millo miúdo ou millete é o segundo cereal máis cultivado e o máis importante de Asia.
Sommelier
Etimoloxía
A palabra sommelier vén do francés [bête de] somme = [besta de] carga + lier = amarrar, ligar, polo tanto o "amarrador (ou lidador) das cargas". En resumo, o carroceiro dos castelos e palacios, que, por transportar as pipas de viño, acabou sendo o encargado de probar seu contido antes que fose servido aos reis e nobres, para evitar tentativas de envelenamentos durante o transporte.
Francis 7
Historia
No 2008 comezaron a gravación do que ía ser o seu primeiro traballo discográfico, pero semella que non o deron rematado. Algúns dos temas gravados ata entón tiñan títulos como "I Can't Feel My Heart Anymore", "Home" ou "She Doesn't Know Why". Aínda que a banda non se disolveu oficialmente, o seu líder, Omar, pasou a partir dese mesmo ano a dedicarse á produción, mesturas e arranxos para bandas como E. Joseph & The Phantom Heart, Early Bird, Anodize e Signs Of You. Ao longo de 2014 volveron aos estudios de gravación e, por fin, no mes de marzo de 2015 anunciaron no seu perfil de Facebook que o título do seu primeiro álbum ía ser Too Little, Too Late, que semella que está relacionado tamén coa novela que deu nome ao grupo. O grupo sinalou que entre as súas influencias están The Chameleons, Killing Joke, Editors, Longwave, New Order, Depeche Mode, The Psychedelic Furs, Slowdive, Hammock, The Smiths e os primeiros traballos dos irlandeses U2.
Lagoa de Castiñeiras
miniatura| miniatura|300px miniatura|Vista aérea no 2014. A lagoa de Castiñeiras é unha lagoa artificial situada no monte de Cotorredondo (entre a comarca do Morrazo e a de Pontevedra), entre os termos municipais de Vilaboa (parroquia de Vilaboa, xunto aos lugares da Graña e Postemirón) e Marín (parroquia de San Xián).
Situación
Ao redor da lagoa sitúase un dos parques forestais máis antigos de Galicia, o Parque da Natureza Lagoa de Castiñeiras, situado en montes comunais e xestionado pola Xunta de Galicia. Está rodeado dunha masa forestal creada a partir dos anos 50 pero que probablemente teña a súa orixe nas primeiras plantacións do plan de reforestación da provincia de Pontevedra, iniciadas o 3 de xaneiro de 1927. Actualmente o parque conta cunhas 70 ha de superficie repoboadas con castiñeiros, bidueiros, carballo americano e outras especies exóticas.
Accédese pola estrada de Figueirido, dende a N-550, ou ben dende Vilaboa a través de distintos camiños forestais (401, 105).
Marcus Rashford
Participacións en xuvenís
O 16 de maio de 2016, o técnico da selección absoluta de Inglaterra, Roy Hodgson, convocouno por primeira vez, nunha lista de 26 xogadores para xogar unha serie de partidos amigables, coa posibilidade de mostrarse e quedar no cadro de persoal definitivo para xogar a Eurocopa. Despois de xogar a final da FA Cup e saír campión co United, o 25 de maio uniuse aos adestramentos da selección de Inglaterra por primeira vez. O seleccionador inglés, Hodgson, sobre Marcus respondeu: O 27 de maio, con 18 anos e 208 días, converteuse no terceiro xogador máis novo en anotar coa selección, detrás de Rooney e Owen, ao anotar na vitoria (2-1) ante aos 138 segundos de comezar o partido. O 31 de maio, Roy Hodgson incluíu a Rashford na lista definitiva de 23 xogadores para ser parte da Eurocopa 2016. Durante o torneo continual tivo unha participación residual (21 minutos en 2 partidos), pero se converteu no futbolista inglés máis novo en xogar ese torneo superando a marca de Rooney.
O 16 de maio de 2018 foi incluído na lista de 23 xogadores que disputarían o Mundial de Rusia. Rashford participou en seis encontros, só un como titular, colaborando no cuarto posto logrado.
Consello de Seguridade das Nacións Unidas
Membros non permanentes
O 16 de outubro de 2006 foi realizada a elección dos membros do Consello de Seguridade para o período 2007-2008. Bélxica e Italia foron electos unanimemente como representantes de Europa, do mesmo xeito que Suráfrica polo continente africano. Indonesia derrotou por 158 votos a Nepal que obtivo só 28 votos. Con todo, a cota latinoamericana mantívose en disputa: Guatemala enfrontou a Venezuela en 47 votacións; e aínda que Guatemala superaba amplamente ao estado suramericano, non alcanzou os 128 votos necesarios. Finalmente, o 1 de novembro foi anunciada polas chancelerías de ambos os países que Panamá sería o seu candidato de consenso. Panamá foi ratificada o 7 de novembro como o representante latinoamericano no Consello de Seguridade.
Curuxa das xunqueiras
Aspecto
A curuxa das xunqueiras e aproximadamente do tamaño do bufo pequeno: a lonxitude do seu corpo é de 35 a 40 cm. A característica que os diferenza máis claramente é o tamaño dos penachos de plumas situados na cabeza, as cales recordan unhas orellas. No caso da curuxa das xunqueiras, estas plumas son moita máis curtas que as do bufo pequeno, e non son visibles máis que cando a ave está excitada. Coma no caso dos outros bufos, estas plumas non teñen ningunha función relacionada co oído, senón funcións fanéricas. Os ollos da curuxa das xunqueiras son amarelos co iris. A plumaxe desta especie é castaña escura manchada na parte superior, a parte inferior é de fondo máis pálido e con faixas escuras. As femias son en xeral de cores máis escuras cós machos. A envergadura das ás da curuxa das xunqueiras é duns 105 cm. Os machos pesan uns 350 gramos, as femias uns 450.
Reprodución
Maduran sexualmente cando teñen un ano. A estación reprodutora no hemisferio norte vai de marzo a xuño, sendo abril o mes de máis actividade. Durante esta época poden formar bandos. Os machos fan exhibicións de voo para atraer ás femias. Son, en xeral, monógamas.
O Tío Pepe
300px|dereita O Tío Pepe foi un quincenario editado na Fonsagrada en 1913.
Gabriel Schürrer
Traxectoria
É o maior de tres irmáns (Alejandro Schürrer e Soledad Schürrer). Comezou no equipo da súa cidade natal Atlético de Rafaela, pasando no ano 1990 ao Lanús co que debutou na Primeira División da Arxentina. No equipo "granate" permaneceu 6 tempadas xogando 193 partidos e marcando 22 goles.
O descenso do seu equipo levoulle ata Donostia no ano 2002, ao fichar pola Real Sociedad. Na súa primeira tempada na Real, xogou 23 partidos sen marcar tantos, logrando un meritorio subcampionato co equipo. Na súa segunda tempada xogou 33 partidos e anotou un gol en liga e 7 partidos e un gol na Liga de Campións.
Cangrexo común
Nomes galegos
Outros nomes recollidos por Ríos Panisse en diversos lugares son (entre parénteses, nº de citas): anacra (2), cancarexa (1), candrexa (2), candrexo (1), cangrexo da pedra (1), canghrexa (1), canghrexo do rei (1), canghrexo ghallegho (1), carangueixo (1), caranguexo (7), caranquexa (1), caranquexo (2), cranghexo (1), ghabato (1), ghaiba (2), lánguicho (1), nácara (1), nacra (2), vaca mona (1), xacra (1) e zampeña (1).
Reprodución
A eclosión libera unha larva deominada prezoea, que muda despois de poucos minutos para dar lugar á primeira zoea (zoea I) á que seguen tres estadios do mesmo tipo: zoea II, zoea III e zoea IV. As larvas zoea, planctónicas, nadan grazas aos movementos da rama externa dos dous primeiros pares de maxilípedos.
Utilización
O cangrexo común é unha especie comestíbel, pero de baixa calidade. En Galicia non se comercializa.
Guerra
miniatura|A nave de guerra USS Iowa (BB-61) disparando varias pezas de artillería. Unha guerra no seu sentido estritamente técnico, é aquel conflito social en que dous o máis grupos humanos relativamente masivos, principalmente tribos, sociedades ou nacións, se enfrontan de maneira violenta mediante o uso de armas de todo tipo, en moitas ocasións con resultado de morte (individual ou colectiva) e danos materiais dunha entidade considerable.
Causas tradicionais
2. A visión alternativa dentro desta posición ve a guerra como orixinándose, nalgúns casos, debido a equivocacións ou percepcións erróneas. Así, por exemplo, Lindley e Schildkraut argumentan, a partir dunha análise estatística, que a cantidade de guerras que se podería aducir tiveron unha orixe racional ha diminuída dramaticamente en tempos recentes (Lindley e Schildkraut ofrecen como exemplos de tales equivocacións a Guerra das Malvinas aínda que se di que a causa foi en verdade subir a popularidade de Margaret Thatcher de Inglaterra declarando ela a guerra xa que Arxentina non matara a ninguén e eles afundiron ao Belgrano que estaba a ir ao continente matando á metade de todos os arxentinos que morreron, e a Guerra de Iraq) que outros aluden ao desexo de petróleo, riquezas e dominio á causa.
Decepción estatística
En segundo lugar, colocou os conflitos cronoloxicamente e segundo a súa magnitude, para saber se algún tipo de conflito repetíase ou se un tipo de guerra ía en aumento ou en detrimento respecto a os demais. Os resultados tampouco foron concluíntes, volvendo mostrar unha distribución moi similar ao suceso aleatorio. Desta forma a conclusión é que das guerras non se aprende a evitalas e que a probabilidade de que estale un novo conflito é a mesma para calquera día, non importa se antes sucedeu outro nin o tamaño destoutro. Profundando no seu traballo realizou un estudo de países veciños que entraban en guerra. Medindo as fronteiras chegou á conclusión de que un país linda con outras 6 nacións máis ou menos; polo que a probabilidade de que unha nación entrase en guerra cun veciño era case do 10 %, se fose un proceso aleatorio; con todo a estatística indicaba que a probabilidade era do 87,33 % (de 94 guerras estudadas só 12 non tiñan fronteira común). Por tanto, segundo o matemático, outra causa da guerra é a veciñanza.
Richardson tamén relacionou as guerras con outros factores comunmente indicados polos historiadores, como crise económica ou relixión, chegando a outras tantas decepcionantes conclusións:
Telmo Rodríguez Alonso
Traxectoria
Emigrado en Cuba, foi directivo da sociedade Hijos del Distrito de Arbo. Na República regresou a Arbo. Militante de Izquierda Republicana, foi nomeado concelleiro de Arbo en febreiro de 1936. Tralo golpe de Estado do 18 de xullo de 1936 foi detido e trasladado á illa de San Simón, de onde o sacaron o 9 de novembro de 1936 xunto a outras dez persoas de Arbo e Lalín, para asasinalo na Volta do Couto, na parroquia de Tenorio (Concello de Cotobade).
A Tasca, Aguiño, Ribeira
A Tasca é un lugar da parroquia de Aguiño no concello coruñés de Ribeira, na comarca da Barbanza.
Bolxevique
miniatura|250px|Reunión bolxevique.
Lumbricus terrestris
Bioloxía
Vive en terreos húmidos. Ten o hábito de enterrarse en túneles temporais profundos e saír á superficie a alimentarse, a diferenza da maioría das outras especies de miñocas, que se alimentan baixo terra. Un raro hábito desta especie é empuxar follas á entrada dos seus túneles, onde apodrecen e despois come os restos. En xeral aliméntase de materia orgánica en descomposición, esencialmente de restos vexetais mesturados coa terra, pero tamén foi observada alimentándose de restos de insectos e feces. Polos seus hábitos de formar túneles é moi importante para a aireación e mestura dos solos e formación do humus.
Anu
Mitoloxía
An/Anu foi o deus patrón da cidade sumeria de Uruk. O seu santuario, o complexo cultural de Kulaba, era xa na época prehistórica (IV milenio a.C) un templo-terraza, que foi reorganizado catrocentos anos máis tarde na época de Gêmdet Nasr cuxo resultado é o que hoxe chaman "Templo branco". Un santuario de 22,30 × 16,50 m pintado de branco por dentro e por fóra cunha sala central e espazos nos laterais. Contiña unha mesa de altar e un podio onde tiñan toda a "corte" deste deus en figuriñas de terracota ou mineral, así como exvotos dos adoradores. Accedían ao terrado por unha escaleira lateral e alí arriba levaban a cabo rituais celestes. Este culto durou ata a época helenística, xa cando os seléucidas o identificaron con Zeus, aínda que o seu culto non se reduciu a Uruk, estendéndose de maneira significativa durante a hexemonía asiria. Os asirios erguéronlle un cigurat na capital Assur, así como nas cidades de Dèr, Dilbat e Lagash.
Erwin Rommel
Erwin Rommel, nado en Heidenheim o 15 de novembro de 1891 e finado en Herrlingen, o 14 de outubro de 1944, foi un mariscal alemán durante o terceiro Reich, alcumado O raposo do deserto.
Mr Twin Sister
Mr Twin Sister, antigamente Twin Sister, é unha banda estadounidense procedente de Long Island. A súa música foi descrita como chill wave, indie pop, dream pop e disco. O grupo foi comparado con Cocteau Twins e Portishead, teñen xirado polos Estados Unidos e Europa e ata a data levan publicados tres EPs e dous álbums.
Heaven Upside Down
O disco conta con moitos dos músicos que participaron no anterior álbum da banda, The Pale Emperor, como Bates e Gil Sharone. Twiggy Ramírez, baixista da banda durante moitos anos, non participou nas sesións de gravación a pesar de que inicialmente Manson suxeríu que podería facelo. Twiggy deixou o grupo despois do lanzamento do álbum despois de que unha antiga moza o acusase de violación. Foi substituído nos seguintes concertos polo antigo baixista de The Mars Volta Juan Alderete.